ai4bharat/Pralekha huggingface dataset:
محنت اور روزگار کی وزارت
ای پی ایف او نے کاروبار کےلئے ای سی آر داخل کرنے کا عمل آسان بنایا
نئی دہلی، 30اپریل2020،کووڈ-19 کے وبائی مرض کی روک تھام کےلئے حکومت کی جانب سےاعلان کردہ لاک ڈاؤن کے موجودہ منظر نامےاور دیگر رخنہ اندازیوں کے مدنظر کاروبار اور صنعت کا ری کا عمل معمول کے مطابق نہیں چل پا رہاہے اور متعلقہ ذمہ داران اپنے قانونی واجبات ادا کرنےکےلئے نقد ؍ تحلیلی دقتوں کا سامنا کر رہے ہیں۔ اگر چہ انہوں نے ملازمین کو اپنی تنخواہ کی فہرست میں شامل کر رکھا ہے۔
مذکورہ صورتحال کو مد نظر رکھتے ہوئے اور ای پی ایف اینڈ ایم پی ایکٹ 1952 کے تحت دیئے گئے ضوابط پر عمل کرنے کو سہل بنانےکے لئےماہانہ الیکٹرانک چالان اور ریٹرن  داخل کرنے کے عمل کو قانونی واجبات یا تعاون کی ادائیگی، جس کا ذکر ای سی آر میں ہوتاہے، سے الگ کر دیا گیا ہے۔
اب سے آئندہ آجر کی جانب سے داخل کیا جانے والا ای سی آر اس کے شانہ بہ شانہ تعاون کے بغیر داخل کیا جا سکے گا اور واجبات کی ادائیگی ای سی آر داخل کرنے کے بعد کی جا سکے گی۔
مذکورہ تبدیلی آجروں کےلئے آسانی فراہم کرے گی، ساتھ ہی ساتھ ایکٹ اور اسکیموں کے تحت آنے والے ملازمین کو بھی سہولت فراہم کرے گی۔
آجر کی جانب سے داخل کی جانے والی ای سی آر جب بروقت داخل کی جاتی ہے، تو اس سے یہ ظاہر ہوتاہے کہ آجر تمام قواعد کی پابندی کرے گا اور اس پر توسیع شدہ وقت کے اندر ادا کئے جانے والے واجبات کے سلسلے میں کسی طرح کا جرمانہ عائد نہیں کیا جائے گا۔
بروقت ای سی آر فائل داخل کرنےسے آجر اور ملازمین کی جانب سے دئے جانے والے تعاون کے شیئر میں تاخیر نہیں ہوگی، جو مرکزی حکومت کی جانب سے اُجرتوں کے مقابلے میں مجموعی طور پر 24فیصدتعاون کے بقدر ہوتا ہےاور ای پی ایف کھاتوں میں جمع کرایا جاتا ہے، جو پردھان منتری غریب کلیان یوجنا پیکیج کے تحت آنے والے کم اجرت پر کام کرنے والے کارکنان سے متعلقہ اداروں سے مربوط ہوتا ہے۔
۔۔۔۔۔۔۔۔۔۔۔
م ن۔ک ا۔
U- 2180
(Visitor Counter : 174
وزارتِ تعلیم
کلا اتسو میں جیت حاصل کرنے والوں سمیت دوسو طلبہ اور اساتذہ کل نئی دہلی کے کرتویہ پتھ پر قومی سطح کی یوم جمہوریہ پریڈ میں خصوصی مہمانان کے طورپر پریڈ دیکھیں گے
وزیر اعظم کے پریکشا پرچرچا پروگرام کے یہ شرکا 29 جنوری کو بیٹنگ ریٹریٹ بھی دیکھیں گے
دوسو طلبہ، جن میں کلااتسو میں جیتنے والے اور ریاستوں سے آئے وزیر اعظم کی پریکشا پر چرچا کے شرکا اساتذہ اور طلبا میں ہوں گے۔ 26 جنوری کو یوم جمہوریہ کی پریڈ اور 29 جنوری کو بیٹنگ ریٹریٹ 2023 دیکھیں گے۔ ان بچوں کو یوم جمہوریہ کی پریڈ کے دوران کرتویہ پتھ پر انکلوزر 18 میں بٹھایا جائے گا۔
دہلی میں پریکشا پر چرچا پروگرام میں حصہ لینے والے طلبہ کو قومی اہمیت کے مقامات مثلا راج گھاٹ، سدیو اٹل،پرائم منسٹرز میوزیم، کرتویہ پتھ وغیرہ پرلے جایا جائے گا، تاکہ یہ لوگ ہماری تابناک وراثت سے روشناس ہوں۔
پریکشا پہ چرچا وزیر اعظم کا وضع کردہ پروگرام ہے جہاں اساتذہ، والدین اور طلبا زندگی اور امتحان سے متعلق مختلف معاملوں پر ان کے ساتھ بات چیت کرتے ہیں۔ اس سال کا پریکشا پہ چرچا پروگرام 27 جنوری 2023 کو دن میں گیارہ بجے تالکٹورہ انڈوراسٹیڈیم میں ہوگا۔ اس پروگرام کو دوردرشن اور دیگر اہم ٹی وی چینلوں پر براہ راست دکھایا جائے گا۔
اس سال 38.80 لاکھ کے قریب رجسٹریشن کرائے گئے تھے جن میں سے سولہ لاکھ سے زیادہ ریاستی بورڈ سے تعلق رکھتے ہیں۔ پریکشا پہ چرچا 2022 کے مقابلے یہ دوگنا سے زیادہ اضافہ ہے۔ 155 ممالک سے رجسٹریشن کرائے گئے ملک بھر سے 102 طلبا اور اساتذہ اور کلااتسو جیتنے والے 80 افراد کو 27 جنوری 2023 کو خصوصی مہمانان کے طور پر خاص پروگرام دیکھنے کا موقع ملے گا۔
بندرگاہوں، جہاز رانی اور آبی راستوں کی وزارت
اوڈیشہ میں دریائے دھامرا پر 110 کروڑ روپے کا روپیکس جیٹی پروجیکٹ تیار کیا جائے گا
اب سفر کا وقت 6 گھنٹے سے کم ہو کر صرف ایک گھنٹہ ہوجائے گا
نئی دہلی۔ 16 اپریل بندرگاہوں ، جہاز رانی اور آبی گزرگاہوں  کی وزارت نے ساگرمالا پہل کے تحت اوڈیشہ کے بھدرک ضلع کے کنی نلی اور کیندر پاڑہ ضلع کے تلچوا کو جوڑنے کے لیے ہر موسم میں کام کرنے والے روپیکس  جیٹی اور اس سے وابستہ بنیادی ڈھانچے کی ترقی کے لئے 50.30 کروڑ روپئے کو باضابطہ منظوری دے دی ہے۔ ۔ حکومت اوڈیشہ اس منصوبے کی لاگت کے لئے مزید50 فیصد مالی اعانت فراہم کرے گی۔
اس منصوبے کی کل سرمایہ کاری 110.60 کروڑ روپے ہے جس میں کنی نلی اور تلچوا میں روپیکس جیٹی کی تعمیر ، پارکنگ ایریا کی ترقی ، جہاز رانی سے متعلق امداد اور ڈیزائننگ جیسے مفید بنیادی ڈھانچے شامل ہیں۔
یہ منصوبہ ، سڑک کے ذریعہ 6 گھنٹے کے سفر کو آبی گزرگاہوں سے کم کر کے ایک گھنٹہ کر دے گا۔ کشتیوں، لانچوں  اور دیگر جہازوں کے ساتھ 10 ہلکی موٹر گاڑیاں ، 20 موٹر سائیکل نیز بیک وقت 60 مسافروں کو لے جانے کی صلاحیت والے جہاز کے لیے معاون ڈھانچہ تیار کر نے کے لیے ہر موسم میں کام کرنے والے روپیکس جیٹی کے ساتھ موجودہ گھاٹ کی تعمیر کی جا رہی ہے۔ اس کا مقصد تمام مسافروں اور گاڑیوں کے تحفظ کو یقینی بنانا ہے۔ یہ پروجیکٹ دریائے دھامرا کے آس پاس رہنے والے لوگوں کو روزگار کے بلاواسطہ مواقع فراہم کرےگا اور تلچوا سے دھامرا تک سڑک کا فاصلہ 200 کلو میٹر تک کم ہوجائے گا۔
بھدرک ضلع میں کنی نلی اور کیندرپاڑہ ضلع میں تلچوا بالترتیب دریائے دھامرا کے شمالی اور جنوبی ساحل پر واقع ہیں۔ تلچوا اور آس پاس کے گاؤں کے لوگ اپنی روز مرہ کی ضروریات کے لئے زیادہ تر دھامرا بندرگاہ پر انحصار کرتے ہیں ، جو کہ کنی نلی گھاٹ سے تقریبا 4 کلومیٹر دور ہے۔ چونکہ سڑکوں کے ذریعہ کوئی رابطہ نہیں ہے ، لہذا مقامی آبادی ندی  عبور کرنے کے لیے کنی نلی اور تلچوا کے گھاٹ پر مسافر کشتیوں پر انحصار کرتی ہے۔ اس وقت بہت سی مسافر گاڑی بغیر تحفظ کے نجی کشتیوں کے ذریعہ چلتی ہیں اور مسافروں کو روزانہ کی بنیاد پر لانچوں سے سفر کرنے اور اتارنے میں دشواری کا سامنا کرنا پڑتا ہے۔ اس منصوبے سے جدید ترین بنیادی ڈھانچے کے ساتھ مسافروں اور گاڑیوں کی حفاظت میں اضافہ ہوگا۔ اس رابطے سے تجارتی اور کاروباری سرگرمیاں بڑھیں گی اور آس پاس کے خطے کی سماجی و معاشی حیثیت میں اضافہ ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3787
(Visitor Counter : 176
صحت اور خاندانی بہبود کی وزارت
کووڈ-19 کی تازہ ترین صورتحال
بھارت نےکووڈ-19 کے خلاف اپنی لڑائی میں ایک اہم سنگ میل پارکرلیاہے
662دنوں کے بعد یومیہ نئے معاملات 4000سے کم ہوگئے ہیں
664دنوں کے بعد زیر علاج مریضوں کی تعداد 50000ہزار سے کم ہوگئی ہے
بھارت نے آج ایک اہم سنگ میل حاصل کیا کیونکہ گزشتہ 24 گھنٹوں میں یومیہ نئےمعاملات کووڈ-19 کم ہو کر 3,993 ہو گئے ہیں۔16مئی 2020 کودرج کئے گئے 3970 معاملات کے بعد سے 662 دنوں کے وقفے کے بعد بھارت میں درج کئے گئے نئے معاملات کی یہ سب سے کم تعداد ہے۔
ایک اور حصولیابی کے تحت بھارت میں 664 دنوں کے بعد زیر علاج مریضوں کی تعداد کم ہوکر 50,000ہوگئی ہے۔سردست ملک میں زیر علاج مریضوں کی تعداد 49,948 ہے، جوکہ 14 مئی 2021 کودرج کئے گئے 49,219 معاملات کے بعد سے سب سے کم تعداد ہے۔
ملک میں جانچ کی صلاحیت کو بڑھایا جارہا ہے۔ بھارت نے پچھلے ہفتے میں اوسطاً 8.5 لاکھ ٹیسٹ کیے اور ہفتہ وار مثبت شرح 0.68 فیصد ریکارڈ کی۔
حکومت ہند ریاستوں اور مرکز کے زیر انتظام علاقوں کے ساتھ مل کر’’پوری حکومت‘‘ کے نقطہ نظر کے ذریعے کووڈ-19 عالمی وبا کے خلاف لڑائی کی قیادت کر رہی ہے۔ ویکسی نیشن حکومت ہند کی وبائی بیماری پر قابو پانے اور انتظام کرنے کی پانچ نکاتی حکمت عملی کا ایک لازمی جزو ہے ۔ حکومت ہند ریاستوں اور مرکز کے زیر انتظام علاقوں کے تعاون سےکووڈ-19 کی روک تھام اور انتظام کے لیے اپنی کوششوں کو بڑھا رہی ہے۔
وزارتِ تعلیم
پسماندہ اوراقلیتی طلباء کے لئے وظیفے کے اخراجات
تعلیم کے وزیرمملکت ڈاکٹرسبھاس سرکارنے آج راجیہ سبھامیں ایک تحریری جواب میں یہ معلومات فراہم کی ہیں ۔
تعلیم کی وزارت  وظیفوں ، مینٹی نینس الاؤنس ، ٹیوشن فیس اور ہوسٹل وغیرہ سے متعلق اخراجات کی ادائیگی اور پہلے سے اداکئے ہوئے اخراجات کی ادائیگی کی شکل میں پسماندہ طبقات اور اقلیتی فرقوں کے طلباء سمیت اہل طلباء کے لئے وظیفوں کی مختلف اسکیمیں نافذ کررہی ہے ۔ تعلیم کی وزارت کے ذریعہ گذشتہ پانچ سال کے دوران  پسماندہ طبقات اوراقلیتی فرقوں کے طلباء کے لئے اس مدمیں کئے گئے اخراجات بالترتیب 404.92کروڑروپے ، 580.59کروڑروپے ، 681.26کروڑروپے ، 782.69کروڑروپے اور 747.80کروڑروپے ہیں ۔
صحت اور خاندانی بہبود کی وزارت
مرکزی کابینہ نے بھارت اور مالدیپ کے درمیان صحت کے شعبے میں مفاہمت نامے کی منظوری دی ہے
نئی دہلی ،4 ؍جولائی : مرکزی کابینہ نے بھارت اورجمہوریہ مالدیپ کے درمیان صحت کے شعبے میں تعاون کے بارے میں ایک مفاہمت نامے پر پچھلے تاریخوں سے منظوری دی ہے ۔ اس پر 8جون ،2019کو دستخط کئے گئے تھے ۔
مفاہمت نامے پر مندرجہ ذیل شعبوں کا احاطہ کیاگیاہے :
1۔میڈیکل ڈاکٹروں ، اہلکاروں صحت سے متعلق دیگرپیشہ ورافراد اورماہرین کاتبادلہ اورتربیت
2۔میڈیکل اور صحت سے متعلق تحقیق کا فروغ
3۔ادویات اور طبی مصنوعات کو باضابطہ بنانے اوران کے بارے میں معلومات کا تبادلہ
4۔متعددی اورغیرمتعددی بیماری
5۔ای صحت اور ٹیلی میڈیسن
6۔ تعاون کاایساکوئی بھی شعبہ جس پر دونوں ملک متفق ہوں
تعاون پرعملدرآمدکی تفصیلات طے کرنے کے لئے ایک ورکنگ گروپ قائم کیاجائیگا ۔
U-2834
(Visitor Counter : 36
وزارت دفاع
کینیا کے کابینہ سکریٹری برائے دفاع 3 روزہ دورے پر بھارت پہنچے، 29 اگست کو رکشا منتری جناب راجناتھ سنگھ کے ساتھ بات چیت کریں گے
کینیاکے کابینہ سکریٹری برائے دفاع، جناب ایڈن بارے ڈوالے 28 اگست 2023 کو بھارت کے تین روزہ دورے پر نئی دہلی پہنچے۔وزیردفاع جناب راجناتھ سنگھ 29 اگست کو کینیا کے اپنے ہم منصب کے ساتھ بات چیت کریں گے۔ توقع ہے کہ دورہ پرآئے معززمہمان اپنے قیام کے دوران گوا اور بنگلور میں بھارتی شپ یارڈز اور دفاعی صنعتوں کا دورہ کریں گے۔
ستمبر 2022 میں نئی حکومت کے اقتدار سنبھالنے کے بعد سے کینیا کے علیٰ ترین سیاسی کابینہ سکریٹری ڈوالے کا بھارت کا یہ پہلا دورہ ہے۔ یہ دورہ اس بات کابھی اشارہ ہے کہ بھارت افریقی ممالک کے ساتھ اپنے تعلقات اور بھارت اورکینیاکے درمیان بڑھتے ہوئے تعاون کو کافی اہمیت دیتا ہے۔ ان کے اس دورت سے دونوں ممالک کے درمیان دفاعی تعاون کو مزید مستحکم کرنے کے لئے نئی راہیں کھلنے کی امید ہے۔
وزارت خزانہ
انکم ٹیکس محکمے کی جانب سے گجرات میں چھاپے کی کارروائیاں
انکم ٹیکس محکمے نے 3؍ دسمبر 2021 کو سورت کے ایک بڑے گروپ پر چھاپے اور ضبطی کی کارروائی شروع کی، جو رہائشی اور تجارتی کمپلیکس کی تعمیرات، زمینوں کے لین دین اور ریئل اسٹیٹ میں سرمایہ لگانےکے کاروبار میں لگا ہوا ہے۔ تلاشیوں کی کارروائی میں سورت اور ممبئی میں 40 سے زیادہ ٹھکانوں پر چھاپے مارے گئے۔
تلاشی کی کارروائی کے دوران متعدد غیر قانونی دستاویزات اور ڈیجیٹل ثبوت ملے ہیں، جنہیں ضبط کر لیا گیا۔ اس کے علاوہ گروپ کے اداروں سے متعلق کھاتوں کی متوازی کتابیں بھی برآمد کی گئی ہیں۔ گروپ کے بعض اداروں کے لین دین انتہائی خفیہ انداز میں لکھے گئے ہیں، لیکن تلاشی لینے والی ٹیم نے اسے ڈی کوڈ کر لیا۔ ان دستاویزات کے بارے میں ابتدائی تجزیات کے مطابق تقریباً تین سو کروڑ روپے کی رقومات، جو فلیٹوں یا زمین کی فروخت سے ملی، اس کا باقاعدہ طور سے کھاتوں میں اندراج نہیں کیا گیا۔ حساب کتاب کے کھاتوں کا گہرائی سے تجزیہ کرنے سے اور چھاپوں کے دوران ضبط کئے گئے غیر قانونی دستاویزات کو دیکھنے سے پتہ چلا کہ ریئل اسٹیٹ میں 200 کروڑ روپے سے زیادہ کی سرمایہ کاری ہوئی، جس کے بارے میں کچھ واضح نہیں ہے اور قرضوں کے طریقے سے 100 کروڑ روپے سے بھی زیادہ کی رقم لگائی گئی۔
تلاشیوں کے دوران بنا حساب کتاب کے 4 کروڑ روپے نقد،3 کروڑ روپے کی مالیت کے زیورات کے علاوہ ایک درجن سے زیادہ لاکروں کا پتہ چلا ، جنہیں نگرانی میں رکھا گیا ہے۔ چھاپوں میں 650 کروڑ روپے کی نا معلوم رسیدیں اور مشتبہ کمپنیوں کا معاملہ بھی سامنے آیا ہے۔
مزید چھان بین جاری ہے۔
شہری ہوابازی کی وزارت
ہندوستان کو، مضبوط طیارہ پٹّے پردینے کی صنعت قائم کرنے کے لئے بڑھتی ہوائی نقل وحمل کافائدہ اٹھانا چاہئے: ہردیپ سنگھ پوری
ہندوستانی شہری ہوابازی کے سیکٹر نے کووڈ سے پہلے کی سطحوں کے لئے خاطر خواہ بحالی کی
ہندوستان نے طیارے کو پٹّے پردینے سے متعلق سربراہ میٹنگ 2021 کا اہتمام کیا
نئی دہلی، یکم مارچ 2021: شہری ہوابازی کے مرکزی وزیر مملکت  جناب ہردیپ سنگھ پوری نے کہا ہے کہ ایک مضبوط طیارہ پٹے پر دینے کی صعنت قائم کرنے کےلئے ہندوستان کو اپنے بڑھتے ہوئے ہوائی نقل وحمل سے فائدہ اٹھانا چاہئے، جو اپنی خود کی پالیسیوں اور مصنوعات کے ذریعہ نئے طیارے کی فراہمی کےلئے مالیہ فراہم کرے گی۔ آج یہاں انڈیا ایئر کرافٹ لیزنگ 2021 –روپے رفتار سے خطاب کرتے ہوئے جناب پوری نے کہا کہ یہ مالی خدمات اور بین الاقوامی مالی خدمات کے لئے عالمی مالی مراکز کے نقشے پر ہندوستان کو جوڑنے کے لئے ہندوستان میں کاروبار کی اس نئی لائن کو فروغ دینے کے لئے اہم ہے۔مرکزی وزیر خزانہ محترمہ نرملا سیتا رمن نے ورچوئل موجودگی کے ساتھ اس تقریب میں مہمان خصوصی کی حیثیت سے شرکت کی ۔جنا ب ہردیپ سنگھ پوری سربراہ میٹنگ میں اعزازی مہمان تھے۔ شہری ہوابازی کی وزار ت کے سکریٹری جناب پردیپ سنگھ کھرولہ انٹرنیشنل مالی خدمات کے سینٹر کی اتھارٹی کے چیئر پرسن جناب انجیٹی سرینواس ، شہری ہوابازی کی وزارت کی سینئیر اقتصادی مشیر محترمہ وندنا اگروال ،فکی کے صدر جناب اودے شنکر ،ائیر بس انڈیا کے سربراہ جناب ریمی میلارڈ اور ہندوستانی شہری ہوابازی کے سیکٹر کےشراکتداروں اور صنعت کے ممبروں نے اس سمٹ میں شرکت کی۔
جناب ہردیپ سنگھ پوری نے کہا کہ کووڈ-19 عالمی وبا نے پوری دنیا میں اقتصادی سرگرمیوں کوسست کردیا ہے لیکن عالمی تجارت کے مختلف پہلوؤں کے منفی اثرات کے باوجود ہندوستانی ہوابازی کے سیکٹر نے ازسرنوابھرنے اور اپنی قوت کا مظاہرہ کیا۔انہوں نے مزید کہا کہ ہندوستانی ہوابازی کاشعبہ بحالی کے راستے پر گامزن ہے اور اس نے مسافروں اور سامان کی نقل وحمل کے اعتبار سے کووڈ سے پہلے کی سطحوں پر پہنچنے کے سلسلے میں ّخاطر خواہ بحالی حاصل کی ہے۔ انہوں نے کہا کہ طیارے پٹے پر دینے ، مالیہ اور ایم آر او کواپریشن کے ذریعہ ہندوستان میں نئی سرمایہ کاری کو راغب کرنے کے لئے ٹھوس کوششیں کی جارہی ہیں۔
جناب پور ی نے بتایا کہ اگلے 20 سال میں ہندوستانی ہوابازی کےسیکٹر کی ترقی کے امکان کودیکھتے ہوئے ہندوستان کو 1750 سے 2100 طیاروں کی ضرورت ہوگی، جس کی قیمت 2040 ہزار کروڑروپے ہوگی۔ہرسال لگ بھگ 100 طیاروں کی فراہمی کے ساتھ ائیر بس اور بوئنگ کی پیش گوئی کے مطابق ہرسال 35000 کروڑروپے یا 5 ارب امریکی ڈالر کے مالیہ کے ساتھ مذکورہ تعداد میں طیاروں کی ضرورت ہوگی۔ انہوں نے مزید کہا کہ گزشتہ کچھ دہائیوں میں عالمی سطح پر پٹے پرطیارے کی حصہ داری میں ڈرامائی طور پر اضافہ ہوا ہے۔یہ 1980 میں دو فیصد تھی ، جو بڑھ کر 2018 میں 41فیصد سے زیادہ ہوگئی اور اندازہ ہے کہ یہ 2020 میں 50فیصد تک پہنچ جائے گی۔
شہری ہوابازی کے مرکزی وزیر نے اس بات کو اجاگر کیا کہ طیارے کے لئے فنڈ فراہم کرنا ہوابازی کا سب سے منافع بخش زمرہ ہے اور سردست بیرونی فائنانسرز اور پٹےپر دینے والے ہندوستان کے بڑھتے ہوئے موقع کے سب سے بڑے مستفدین ہیں ۔ انہوں نے بتایا کہ ہندوستان میں ہوابازی کے لئے مالیہ فراہم کرنے اور اسے پٹے پر دینے کے مرکزکوفروغ دینے کے لئے حکومت کی طرف سے بہت سے اقدامات کئے گئے ہیں۔جس میں ہندوستان میں اس کاروبار کو تیزی سے وسعت دینے کےلئے مالیہ ، ایم آر او اور مینوفیچرنگ وغیرہ شامل ہیں۔
ہندوستان نے طیارہ پٹے پر دینے اور مالیہ فراہم کرنے کے لئے ایک انتہائی موثر نظام قائم کیا ہے ،جو آئر لینڈ ،چین ، ہانگ کانگ اور سنگاپور کے مقابلے کا ہے۔
ہنر مندی کے فروغ اور صنعت کاری کی وزارت
ہنرمندی کے فروغ کےلئے آن لائن کورسز
صحت اور خاندانی بہبود کی وزارت نے ہنرمندی اور تجارت کے فروغ کی وزارت کی پیش کردہ مثال کے طورپر ،8ستمبر 2020کو ایک اسٹینڈرڈ آپریٹریٹنگ پروسیجر جاری کیا ہے۔جس سے کووڈ19 لاک ڈاؤن کے بعد انڈسٹریل ٹکنیکل انسٹی ٹیوٹ  اورنیشنل اسکل ڈولپمنٹ کارپوریشن  کے تحت قلیل مدتی تربیتی مراکز سمیت ہنرمندی اور کاروبار کی تربیت دینے والے اداروں یا ریاستی ہنرمندی کے فروغ کے مشن یا دیگر اداروں یا ریاستی وزارت یا محکموں ،چھوٹے کاروباروں کے فروغ کےلئے قومی انسٹی ٹیوٹ ،انڈین انسٹی ٹیو ٹ آف آنٹر پرینیورشپ  اور ان کے تربیتی پارٹنرس میں تربیتی سرگرمیوں کی بحالی کو یقینی بنایا جا سکے گا۔یہ ایس او پی کووڈ19 کی روک تھام کےلئے ان اداروں میں عمل میں لائے جارہے مختلف بنیادی اقدامات کے ساتھ مختلف عام احتیاطی تدابیر کی نشاندہی کریں گے۔
کووڈ19کی وبا نے کام کرنے کی جگہ پر انوکھی تبدیلیاں پیدا کی ہیں،جو پہلے ہی آٹومیشن اور مصنوعی ذہانت کی وجہ سے وجود میں آچکے ہیں اور جس سے کام کرنے کی جگہ کے کردار میں تبدیلی رونما ہوئی ہے۔صحت کے شعبہ سمیت دیگر تمام شعبوں میں جہاں ٹیلی میڈیسن اور سینیٹائیزیشن جیسے محکموں میں کورسز فروغ پارہے ہیں ،وہاں اسکلنگ ،ری اسکلنگ اور اپ اسکلنگ کی ضرورت بڑھ گئی ہے۔
وزارت نے اپنے آن لائن پورٹل بھارت اسکلس ،جو 29مشہور کورسز کےلئے ڈیجیٹل شکل میں نصاب مہیا کرتا ہے اور71کورسز کےلئے ای لرننگ ویڈیو مواد اور کرافٹس مین ٹریننگ اسکیم  کے تحت کُل 137 کوروباری کورسز آئی ٹی آئی سمیت دیگر نیشنل اسکل کوالیفکیشن فریم ورک  سے منسلک کورسز کےلئےکوشن بینک مہیا کرتا ہے، کے تحت ایک آن لائن ٹریننگ پروگرام کاآغاز کیا ہےجس سے لاک ڈاؤن کے دوران 9,38,851 ٹرینیز کو فائدہ پہنچا ہے۔ اس کے علاوہ ،دیگر 1, 31,241 ٹرینیز نے بھارت اسکل موبائل ایپ کے ذریعہ آن لائن ٹریننگ کی سہولت حاصل کی ہے۔ اسی طرح وزارت کے تحت ایک خودمختارہ ادارہ ‘نیشنل انسٹرکشنل میڈیا انسٹی ٹیوٹ ’ نے 3080 آن لائن کلاسز کا انعقاد کیا جس سے 16,55,953 ٹرینیز کو فائدہ پہنچا۔اس کے علاوہ وزارت کے تحت ڈائریکٹوریٹ جنرل آف ٹریننگ  کے صنعتی شراکت داروں جیسے کویسٹ الائنز ،آئی بی ایم،ناسکوم مائکروسوفٹ اور سی آئی ایس سی او نے ایک آن لائن ٹریننگ کا انعقاد کیا جس میں 1,84,296 افراد نے حصہ لیا۔قلیل مدتی تربیت میں این ایس ڈی سی اسکلنگ ایکو نظام کے تحت بڑی تعداد میں ٹرینیز نے خدمات کی سہولت حاصل کی ،جو وزارت کے اسکل انڈیا اور ای لرننگ پورٹل سے مہیا کی گئی ہے۔
جو ہنرمندی کی رفتار میں تسلسل لانے کےلئے ٹیکنولوجی کو فروغ دیتا ہے اور ہنرمندوں کے سیکھنے کی رفتار کو ورچوؤل لرننگ اور ریموٹ کلاس روم کے ذریعہ فروغ دیتا ہے۔
یہ معلومات راجیہ سبھا میں آج ہنرمندی اور کاروبار کے فروغ کی وزارت کے وزیرمملکت جناب آر کے سنگھ نے ایک تحریری جواب میں دی۔
وزارت دفاع
ہندوستانی فوج کی ٹکڑی نے منگولیہ میں کثیر ملکی مشترکہ مشق’’ایکس خان کوئسٹ2023‘‘میں حصہ لیا
20 سے زیادہ فوجی ٹکڑیاں اور مشاہدین کی حصے داری والی کثیر ملکی قیام امن مشترکہ مشق’’ایکس خان کوئسٹ 2023‘‘آج منگولیہ میں شروع ہوگئی ہے۔منگولہ کے عزت مآب صدر جناب اُخ ناگین خوریل سکھ نے منگولیہ میں مشق کے مقام پر منعقد ایک تقریب میں مشق کا افتتاح کیا۔ اس مشق کے منگولین مسلح فورسز اور یونائٹیڈ اسٹیٹ آرمی پیسفک کمانمشترکہ اسپانسرڈ ہیں۔
ہندوستانی فوج کی نمائندگی گڑھوال رائفل کی ایک ٹکڑی کررہی ہے۔14روزہ مشق کا مقصد حصہ لینے والے ممالک کی بین –صلاحیت کو بڑھانا، تجربات ساجھا کرنا اور اقوام متحدہ امن مہم کے لئے وردی دھاری عملے کی تربیت کرنا ہے۔ یہ مشق مستقبل کے اقوام متحدہ امن مہموں کے لئے حصہ لینے والوں کو تیار کرے گی۔ امن آپریشن صلاحیتوں کو فروغ دے گی اور فوجی تیاری میں اضافہ کرے گی۔اس مشق میں کمان پوسٹ ایکسرسائز ، فیلڈ ٹریننگ ایکسرسائز ، مقابلہ جاتی مباحث ، لیکچر اور مظاہرے شامل ہیں۔
فوجی مشق ہندوستانی فوج اور حصہ لینے والے ممالک کے درمیان خاص طور سے منگولیائی مسلح افواج کے درمیان دفاعی تعاون کی سطح کو بڑھائے گی اور اس سے دونوں ممالک کے درمیان دو طرفہ تعلقات کو فروغ حاصل ہوگا۔
مالیاتی کمیشن
پندرہویں مالیاتی کمیشن کا دورہ میزورم
نئی دہلی،20مارچ/ اپنی سفارشات کو سونپنے سے قبل ملک بھر کی مختلف ریاستوں کا دورہ کرنے کے حصے کے طور پر پندرہویں مالیاتی کمیشن آئندہ 25تا 26 مارچ 2019 کو میزورم کی ریاست کا دورہ کرے گا۔ میزورم 20ویں ایسی ریاست ہے جس کا کمیشن دورہ کرے گا۔
اس دورہ سے قبل مالیاتی کمیشن کو آج نئی دہلی میں میزورم کے پرنسپل اکاؤنٹینٹ جنرل کے ذریعہ میزورم کی حکومت کی مالیات کے سلسلے میں تفصیلی جانکاری دی گئی۔
اپنے اس دورے کے تحت مالیاتی کمیشن ریاست کے چیف سیکریٹری اور سینئر افسران کے ساتھ تفصیلی میٹنگوں کا انعقاد کرے گا۔علاوہ ازیں مالیاتی کمیشن کو ریاست کے مالیاتی محکمہ، شہری ترقیات اور دیہی ترقیات محکمہ کے ذریعہ پریزٹیشن پیش کیا جائے گا۔
وزیراعظم کا دفتر
وزیراعظم نے سرکاری صحت خدمات کو مستحکم بنانے سے متعلق کوششوں کی ستائش کی
وزیراعظم جناب نریندرمودی نے اترپردیش میں کوشامبی کے مقام پر میڈیکل وینوں یعنی موٹرگاڑیوں کا استعمال کرکے سرکاری صحت خدمات کومستحکم بنانے سے متعلق کوششوں کی ستائش کی۔ میڈیکل وینوں کے استعمال سے 2,47,500سے زیادہ صحت کی جانچ کئے جانے ، جہاں 25000سے زیادہ لوگوں نے حکومت کی مختلف اسکیموں کے مستفیدین کے طورپر خود کا اندراج کرایاتھا، کے بارے میں اترپردیش ، کوشامبی کے رکن پارلیمنٹ جناب ونود سونکر کے سلسلے وارٹویئٹس کو ساجھا کرتے ہوئے وزیراعظم نے ٹوئیٹ کیا :
‘‘غیرمعمولی اورشاندار کوشش!عوامی خدمت کی ایسی کوششیں ، ترقی کو نئی رفتار عطاکریں گی ۔’’
“अद्भुत प्रयास! जन सेवा के ऐसे अभियान विकास को नई गति देने वाले हैं।”
وزیراعظم کا دفتر
وزیر اعظم 29 جولائی کو دہلی میں بھارت منڈپم میں اکھل بھارتیہ شکشا سماگم کا افتتاح کریں گے
دو روزہ سماگم این ای پی 2020 کے آغاز کی تیسری سالگرہ کے موقع پر ہورہا ہے
وزیر اعظم پی ایم شری اسکیم کے تحت فنڈز کی پہلی قسط جاری کریں گے
وزیر اعظم 12 ہندوستانی زبانوں میں ترجمہ شدہ تعلیم اور ہنر کے نصاب کی کتابوں کا اجرا کریں گے
وزیر اعظم جناب نریندر مودی 29 جولائی 2023 کو صبح 10 بجے دہلی کے پرگتی میدان میں واقع بھارت منڈپم میں اکھل بھارتیہ شکشا سماگم کا افتتاح کریں گے۔ یہ قومی تعلیمی پالیسی 2020 کی تیسری سالگرہ کے موقع پر ہورہاہے۔
پروگرام کے دوران، وزیر اعظم پی ایم شری اسکیم کے تحت فنڈز کی پہلی قسط جاری کریں گے۔ یہ اسکول طلباء کی اس طرح تربیت کریں گے کہ وہ ایک منصفانہ،شمولیت پر مبنی اور تکثیریت پسند سماج کی تعمیر کے لئے مصروف، نتیجہ خیز اور تعاون کرنے والے شہری بنیں جیسا کہ قومی تعلیمی پالیسی  2020 میں تصور پیش کیا گیا ہے۔ وزیر اعظم 12 ہندوستانی زبانوں میں ترجمہ شدہ تعلیم اور ہنر کے نصاب کی کتابوں کا اجرا کریں گے۔
وزیر اعظم کے وژن کی رہنمائی میں، این ای پی 2020 کا آغاز نوجوانوں کو تیار کرنے اور انہیں امرت کال میں ملک کی قیادت کرنے کی غرض سے تیار کرنے کے لیے کیا گیا تھا۔ اس کا مقصد انہیں بنیادی انسانی اقدار پر قائم رکھتے ہوئے مستقبل کے چیلنجوں سے نمٹنے کے لیے تیار کرنا ہے۔ اس کے نفاذ کے تین برسوں کے دوران پالیسی نے اسکول، اعلیٰ اور ہنر مندی سے متعلق تعلیم کے شعبوں میں بنیادی تبدیلیاں لائی ہیں۔ 29 اور 30 جولائی کو منعقد ہونے والا یہ دو روزہ پروگرام ماہرین تعلیم، شعبے کے ماہرین، پالیسی سازوں، صنعت کے نمائندوں، اساتذہ اور اسکولوں ، اعلیٰ تعلیم اور ہنر مندی سے متعلق اداروں کے طلباء اور دیگر افراد کو اپنے خیالات ، کامیابی کی داستانوں اور این ای پی 2020 کے نفاذ میں بہترین طور طریقوں کے کے بارے میں بتانے کے لیے ایک پلیٹ فارم فراہم کرے گا اور اسے مزید آگے لے جانے کے لیے حکمت عملی تیار کرے گا۔
اکھل بھارتیہ شکشا سماگم میں 16 سیشن شامل ہوں گے، جن میں مختلف موضوعات پر تبادلہ خیال ہوگا جن میں معیاری تعلیم اور گورننس تک رسائی، مساوی اور شمولیت پر مبنی تعلیم، اقتصادی طور پر پسماندہ گروپ کے مسائل، نیشنل انسٹی ٹیوٹ رینکنگ فریم ورک، انڈین نالج سسٹم اور دیگر باتوں کے علاوہ تعلیم کو بین الاقوامی بنانا شامل ہے۔
وزارات ثقافت
حکومت نے گاندھی امن انعام 2020 کے لئے نامزدگیوں کی موصولی کی آخری تاریخ آگے بڑھاکر 15 جون 2020 کردی ہے
نئی دہلی، 11 مئی 2020، وزارت ثقافت ہر سال گاندھی امن انعام دینے کے لئے نامزدگیاں طلب کرتی ہے۔ نامزدگی گاندھی امن انعام کے لئے نامزدگیاں مقررہ ضابطوں کے مطابق کرنی ہوں گی جو کہ حکومت ہند کی وزارت ثقافت کی ویب سائٹ www.indiaculture.nic.in پر دستیاب ہیں۔
سال 2020 کے لئے نامزدگیوں کی موصولی کی آخری تاریخ 30 اپریل 2020 تھی۔ پورے ملک میں کووڈ۔ 19 لاک ڈاؤن کی وجہ سے گاندھی امن انعام 2020 کے لئے نامزگیوں کی موصولی کی آخری تاریخ آگے بڑھاکر اب 15 جون 2020 کردی گئی ہے، جس میں 15 جون 2020 بھی شامل ہے۔
نامزدگیاں / سفارشیں مقررہ پروفارما میں برائے مہربانی ڈاک/ ای۔ میل سے درج ذیل کو بھیجیں:
محترمہ نروپما کوٹرو، جوائنٹ سکریٹری،
وزارت ثقافت
کمرہ نمبر 334۔ سی، شاستری بھون،
نئی دہلی
ٹیلی فیکس نمبر 01123381198
ای۔ میل: jsmuseakad-culture[at]gov[dot]in
mdehuri.rgi[at]nic[dot]in
۔۔۔۔۔۔۔۔۔۔۔
م ن۔ ا گ۔ن ا۔
U-2452
(Visitor Counter : 154
الیکٹرانکس اور اطلاعات تکنالوجی کی وزارت
الیکٹرانکس اوراطلاعاتی ٹکنالوجی، آئی ٹی کے وزیر جناب اشونی ویشنو اور الیکٹرانکس و آئی ٹی کے وزیر مملکت جناب راجیو چندرشیکھر کل ‘‘اضافی طور پر کی جانے و الی مینوفیکچرنگ سے متعلق قومی حکمت عملی ’’کا اجرا کریں گے
الیکٹرانکس اور آئی ٹی، مواصلات اور ریلوے کے مرکزی وزیر جناب اشونی ویشنو اورالیکٹرانکس اور آئی ٹی اور ہنرمندی کے فروغ کے وزیرمملکت جناب چندرشیکھر ،اگلے مرحلے کی جدید ترین ڈیجیٹل مینوفیکچرنگ کی ضرورتوں کو پورا کرنے اور مقامی صنعتوں کی نااہلی کا فوری طور پر خاتمہ کرنے کی غرض سے کل ‘‘اضافی طور پر کی جانے وا لی مینوفیکچرنگ کے بارے میں قومی حکمت عملی ’’ کو جار ی کریں گے۔ الیکٹرانکس اور اطلاعاتی ٹکنالوجی کی وزارت کے سکریٹری جناب اجے ساہنی ،محکمہ صنعت و تجارت اور انفارمیشن ٹکنالوجی، تلنگانہ کے پرنسپل سکریٹری جناب جیش رنجن،الیکٹرانکس اور اطلاعاتی ٹکنالوجی کی وزارت کے سینئر عہدیداروں کے ساتھ اس تقریب میں شرکت کریں گے۔
اضافی طور پر کی جانے والی مینوفیکچرنگ  میں ڈیجیٹل عمل، مواصلات، امیجنگ، فن تعمیر اور انجینئرنگ کے ذریعے ہندوستان کی مینوفیکچرنگ اور صنعتی پیداوار کے منظر نامے میں انقلاب لانے کی بے پناہ صلاحیت ہے۔ الیکٹرانکس اور آئی ٹی کی وزارت کی جانب سے اس حکمت عملی کے اجراء کے بعد پی پی پی موڈ میں اختراعات اورتحقیق و ترقی  ایکو سسٹم کی حوصلہ افزائی ہو گی۔
۰۰۰۰۰۰۰۰۰۰۰۰۰۰۰۰

U-1950
(Visitor Counter : 113
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کا محکمہ کل ربیع کے لئے زراعت سے متعلق ایک روزہ قومی کانفرنس کا اہتمام کررہاہے
زراعت اور کسانوں کی بہبود کا محکمہ 26 ستمبر کو 2023 کو ربیع فصل کے لئے زراعت کےموضوع پر ایک روزہ قومی کانفرنس کا اہتمام کررہا ہے۔ یہ کانفرنس نئی دہلی میں سکریٹری  کے سکریٹری کی سربراہی میں ہوگی۔ کانفرنس میں وزارتوں، ریاستوں مرکزی انتظام والے علاقوں ، تنظیموں اور مختلف موضوعات پر مقررین حصہ لیں گے۔ سکریٹری  اور سکریٹری  کانفرنس سے خطاب کریں گے۔ کلیدی خطبہ ڈاکٹر اشوک گلاٹی دیں گے جس کا موضوع ہوگا۔ ’’پیداوار پر مرکوز ایپروچ سے خوراج کے نظام کے ایپروچ کی جانب پیشقدمی‘‘۔ڈاکٹر ہرش داموردرن ’’سبز انقلاب اول سے سبزانقلاب دوئم‘‘ کے موضوع پر خطبہ دیں گے۔
کانفرنس میں شرکا بہ نفس نفیس موجود ہوں گے اور ان موضوعات پر پینل مباحثے ہوں گے:۔
- آب وہوا کی متحمل زراعت اور جدت کاری
- فرٹیلائزر کے شعبے میں اختراع اور دستیابی
- ربیع کے دوران دالوں، مکئی اور تلہن کے لئے حکمت عملی
- زراعت میں ڈیجیٹل ٹیکنالوجی جس میں ریاستی سرکاری افسران، مرکزی وزارتوں اور ماہرین مباحثے میں شریک ہو کر ٹھوس اور بامعنیٰ تبادلہ خیال کریں گے۔